ئاسىيا مەدەنىيلىك سۆزلىشىش يىغىنى بۇ يىل 2- نۆۋەتلىك «بىر بەلباغ، بىر يول» خەلقئارا ھەمكارلىق باشلىقلار مۇنبىرى، بېيجىڭ دۇنيا باغۋەنچىلىك كۆرگەزمىسىدىن كېيىن، جۇڭگو ئۆتكۈزىدىغان يەنە بىر مەيدان مۇھىم دىپلوماتىيە پائالىيىتى بولۇپ، بەلگە خاراكتېرلىك ئەھمىيەتكە ئىگە خەلقئارالىق كاتتا مەرىكە، ئۇ ئاسىيا ۋە دۇنيادىكى ھەرقايسى دۆلەتلەرنىڭ مەدەنىيلىك ئالماشتۇرۇشى، ئۆزئارا ئۆرنەك ئېلىشىغا يەنىمۇ تۈرتكە بولۇپ، ئارتۇقچىلىقلارنى قوبۇل قىلىپ، كەمتۈكلۈكلەرنى تولۇقلاش جەريانىدا ئورتاق ئىلگىرىلەشنى ئىشقا ئاشۇرىدۇ.